Знайсці адказы на гэтыя апошнія пытанні, развязаць гэтыя загадкі — задача цяперашняга пакалення. Для кожнага грамадства спрадвечнаю патрэбаю ёсць высвятленне ды асэнсаванне сваёй гісторыі, прычым акурат яе змрочных старонак, віны ў злачынствах, асабліва калі гэтая віна доўга адмаўлялася, калі хлусня нават рабілася дзяржаўнаю дактрынаю, як адбылося ў выпадках Катыні ды Курапатаў. І шмат каму пры гэтым важная перадусім такая катэгорыя маралі, як праўда.